**ПИСАНА ПРИПРЕМА ЗА ЧАС**

|  |  |  |
| --- | --- | --- |
| **Наставна тема**: Арабеска | | **Наставна јединица:** Арабеска |
| **Тип часа: Арабеска – обрада, практична вежба и естетска анализа** | | |
| **Кључне речи: Oрнамент, арабеска, шара, преплет, симетрија, ритам, покрет, геометрија** | | |
| **Циљеви часа** | **Образовни (материјално-сазнајни)** | Стицање знања о арабесkи, развијање перцепције на основу ритмичких структура природних појава, облика и уметничких дела, као и естетског процењивања. Подстицање когнитивног развоја ученика и естетског развоја њихове личности кроз активно доживљавање различитих врста уметности и стваралачки рад. |
| **Функционални (развојни)** | Развијање способности за комбиновање и конструисање; развијање способности ликовног изражавања и развој ликовно-естетског сензибилитета за арабеску и пропорције, композицију и простор; обједињавање покрета игре, звука и слике. |
| **Васпитни** | Развијање љубави према уметности сликањем и слушањем музике; развијање сарадње међу ученицима, допринос развоју креативног мишљења, критичности и самокритичности. |
| **Облици наставног рада** | | **Фронтални, индивидуални, групни** |
| **Наставне методе** | | - **Вербално-дијалошка** (кроз разговор и дискусију са ученицима обрадити појам арабеске, повезивање са  орнаментом, сличности и разлике)  - **Илустративна метода** (кроз конкретне примере из историје уметности назначити утицај других култура, Сирије, Египта, исламских култура; корелација са историјом и музичком културом; по моделу из природе- цвет, грана, корење ученици треба да откривају и разумеју ликовни проблем арабеске)  - **Метода слушања** (слушајући Две арабеске (*Deux Arabesques*) композиције Клода Дебисија ученици доживљавају звучну слику арабеске кроз ритмичко-мелодијске фигуре ове композиционе форме)  - **Демонстративна метода** (гледајући балетско извођење  арабеске ученици покушавају да проникну у дати сценски приказ)  - **Стваралачка метода** (сценски израз, звук и покрет ученици повезују са ликовним стваралачким радом)  - **Хеуристичка метода**(ученици се наводе на самостално откривање, мисаону активност, креативност) |
| **Наставна средства** | | **Рачунар**(видео клипови, презентације, аудио записи), **пројектор, пројектно платно, хамер папир, четкице, боје', флип чарт, маркери** |
| **Наставни објекат** | | **Кабинет за ликовно** |
| **Корелација** | | **Музичка култура**(музичка форма арабеске)  **Балет** (балетска фигура арабеске)  **Биологија** (ботаника)  **Историја**(исламске културе)  **Математика**(геометријске фигуре) |
| **Литература** | | **Уџбеник за седми разред, интернет** |
| **Иновације** | | **Хеуристички приступ** |
| **Напомене, запажања** | | Етапе часа: Обрада појма арабеске, креативни рад, анализа направљених радова |

|  |  |  |  |
| --- | --- | --- | --- |
| **Структура наставног часа** | | | |
| **Етапа часа** | **Облик рада** | **Метод рада** | **Трајање** |
| Уводни део | Фронтални,  индивидуални | Вербално-дијалошки, илустративно- демонстративни, хеуристички метод | 15 минута |
| Главни део | Групни,  фронтални, индивидуални | Вербално-дијалошки, илустративно- демонстративни, метода слушања,хеуристички,  стваралачка метода | 20 минута |
| Завршни део | Фронтални, индивидуални | вербално-дијалошка, илустративнo-демонстративна, метода 'мета | 10 минута |

**Ток часа**

|  |  |
| --- | --- |
| **Активности ученика** | **Активности наставника** |
| **Уводни део часа** | |
| У кратком осврту на орнамент, ученици уз мноштво примера, уочавају, препознају и анализирају орнамент.                     Ученици примере из разних култура упоређују са орнаментима које свакодневно сусрећемо.         Ученици стичу основна знања о арабесkи у ликовној култури - заједно са наставником долазе до корелације са осталим наукама: историјом, биологијом, математиком.                            Разумевање корелације са осталим врстама уметности: балет (арабеска у сценском покрету), музика (ритмичко-мелодијска звучна слика арабеске) | Подсетити ученике на градиво и појмове из 5. разреда.  (Овај део треба прећи брзо уз кратак осврт и разговор са ученицима уз истовремено приказивање примера орнамената на слајдовима)  **Орнамент** представља украс или шару коју можемо видети на различитим предметима.   Настаје понављањем једног или више елемената.   За орнамент је карактеристичан ритам и симетричност облика, линија, боја...     Приказују се слајдови примера из разних култура кроз историју уметности, као и примери предмета са којима се свакодневно сусрећемо (фасаде, гардароба, модерни дизајн).   Питати ученике за додатне примере....     Постоји и посебна врста орнамента **АРАБЕСКА**која се развија у VII веку у исламској уметности.   У Исламској култури није допуштено приказивање  људских и животињских фигура.   Због тога су њихови уметници развили израду шара које имају биљне и геометријске мотиве који се ритмички понављају и коју су **испрепетани** у различитим варијантама.  (Пуштати слајдове са примерима биљних и геометријских мотива уз објашњење).   Биљни мотиви се поједностављују (**стилизују**)  и углавном се комбинују са геометрискимим облицима.   Геометријски мотиви могу бити различитих облика: звезда, квадрат, круг...     Арабеска се осим у ликовној уметности појављује и у музици и балету.  (Пустити видео клип балерине која изводи балетску фигуру арабеске у балету 'Жизела' Адолфа Адама)   Арабеска – фигура у балету са равнотежом тела у ослонцу на једној нози док је друга нога испружена уназад са различитим положајима руку.   У музици  арабеска представља краћу, живахну, украсним тоновима проткану композицију.     Пре преласка на главни део часа поставити питање ученицима: Шта је данашњи циљ часа, шта данас истражујемо и учимо? |
| **Главни део часа** | |
| Ученици својим речима описују арабеску и преплет као главну карактеристику. Износе сазнања о арабески која су стекли у уводном делу часа.                  Ученици гледају видео и кроз додатна објашњења наставника стичу дубља знања о арабески      Ученици уочавају примену арабеске у околини у којој живе и набрајају њима познате примере из окружења.                Заједно са наставником ученици анализирају репродукције које им се пуштају у виду слајдова.       Група се договара око избора боја за њихову арабеску.     Темперама и четкицама ученици креирају спонтани групни рад.Ученици приступају спонтаном ликовном групном раду и уз подршку наставника уочавају главне карактеристике арабеске.        Ученици слушају музику Клода Дебисија током креативног рада у групама | Ученици треба да понове основно о арабески - да се развила у VII веку у исламској уметности. Шта је арабеска? Која је главна карактеристика арабеске?  У главном делу часа проширићемо знања везана за арабеску кроз разне истакнуте примере.  Арабеском се украшавају ћилими, рукописи, разни предмети за употребу.   Рађена је у камену, дрвету, металу, керамичким плочицама, на тканинама, стаклу, техникама мозаика, фреске и темпером.  Арабеска има примену и у калиграфији.  КАЛИГРАФИЈА је уметност лепог писања.  Исламсака света књига Куран, илустрована је богатим арабескама.   Пустити ученицима видео клип - ИСФАХАН.  Док ученици гледају клип, наставник даје додатна објашњења: Често су арабеске које су красиле спољне и унутрашње зидове грађевина украшаване са изрекама из Курана. Слова су обликована да представљају украс  и често су у комбинацији са геометриским и биљним мотивима. Наставник усмерава пажњу на  преплет.  Арабеска се временом проширила на западни свет где је добила име, и притом била мењана и прилагођавана разним потребама.  Многе капије, ограде прављене су од кованог гвожђа. На њима се могу видети најразличитије гвоздене арабеске.   И на уличним графитима често можемо видети елементе арабеске. Преплети и понављање облика јесу одлике многих графита. (показати примере)  Наставник пита ученике: Који су примери примене арабеске у вашој околини? Подстиче се дијалог са ученицима.  Многи уметници су на различите начине користили арабеску у својим делима.  Показати на слајдовима примере сликара:  Анри Матиса (Хармонија у црвеном), Алфонс Муха (плакат)  Ученици се деле у 5 група од по 4 ученика. Спајају су два стола и два ученика седе наспрам друга два, као што је дато у шеми у прилогу.  Свака група добија по један хамер папир за групни рад арабеске.  Наставник упућује ученике на коришћење разних врста линија, биљних и геометријских мотива, да обрате пажњу да се мотиви преплићу.  У току рада охрабривати ученике на што спонтанији рад.У обиласцима ученика подстиче их да уочавају мотиве које су применили, да препознају преплет и остале одлике арабеске.      Док радите арабеску, као звучна илустрација послужиће нам композиција ''Две арабеске'", француског композитора Клода Дебисија, једног од представника импресионизма у музици друге половине 19.века.  Током групног рада ученицима се пушта музика како би се  још више подстакли у уочавању мотива и развијању маште и идеја) |
| [**Завршни део часа**](http://okcseminari.net/mod/page/view.php?id=688) | |
| Ученици из групе се договарају ко ће  представити и анализирати њихов рад   Представник групе лепи рад на таблу (помажу му чланови његове групе).  Ученици анализирају и естетски процењују радове.        Ученици наизменично говоре појмове који их асоцирају на арабеску (неки појмови се могу и поновити)...  шара, преплет, биљни, геометријски мотиви, стилизација, ритам, графити, џамије, калиграфија, фигура у балету, музика, капије, ограде, Матис,... | Замолити ученике да у свакој групи изаберу представника који ће представити и анализирати групни рад.        Приступа се естетској анализи радова кроз питања:  Kоје одлике арабеске примећујемо на датом раду?...преплет, ритам, мотиви се стилизују,...  Који мотиви се појављују?...биљни, геометријски,..  Да ли је остварена хармонија композиције кроз арабеску, боје, шаре?..   Након анализе радова утврдити још једном циљ данашњег часа: Шта је арабеска?    За време док ученици изговарају појмове који их асоцирају на арабеску пустити видео клип 'Ќалеидоскоп' |
| **Домаћи задатак**  Ученици користе интернет, упознају се са чувеним сликарима и препознају мотив арабеске у њиховим делима. | На интернету или у школској библиотеци прочитати о сликарима Густаву Климту и Анри Матису и погледати њихова дела.  Ученици треба да препознају мотиве арабеске у њиховим делима. |
|  |  |
| **Напомена, запажања** |  |
| **Самоевалуација и корекција** |  |